turjo4nis/wikipedia-bn-dump-20250701 huggingface dataset:
আবদুল্লাহ ইবনে আবু বকর

আবদুল্লাহ ইবনে আবু বকর ) (৬১০-৬৩৩) ইসলামের প্রথম খলিফা হযরত আবু বকরের সন্তান, আয়েশার সৎ ভাই এবং ইসলামে নবী ও রাসূল মুহাম্মদের একজন সাহাবা ছিলেন।

শৈশব 
আবদুল্লাহ মক্কার বিখ্যাত কুরাইশ বংশের তাইম গোত্রে জন্মগ্রহণ করেন। তার পিতা আবু বকর ইবনে আবি কুহাফা এবং মাতা হলেন কুতাইলা বিনতে আবদুল উজ্জা, তার মা আমির ইবনে লুয়া গোত্রের ছিলেন। তাঁর জন্মের কিছু দিন পূর্বে বা পরে তার বাবা-মা বিবাহবিচ্ছেদ করেছিলেন।

৬২২ খ্রিস্টাব্দের সেপ্টেম্বরে মুহাম্মদ এবং আবু বকর মক্কা থেকে মদিনায় হিজরত করলে আবু বকর আবদুল্লাহকে প্রাপ্তবয়স্কদের কথোপকথন শোনার জন্য এবং প্রতি রাতে থাউর পর্বতের গুহায় তাদেরকে দিনের সংবাদটি জানানোর নির্দেশ দেন। আবদুল্লাহ যথাযথভাবে জানিয়েছিলেন যে, কুরাইশরা ঘোষণা করেছিল যে মুহাম্মদকে বন্দী করতে পারবে তাকে একশ উট উপহার দেওয়া হবে। প্রতি সকালে যখন তিনি গুহাটি ছেড়ে চলে যেতেন, তখন তার পরিবারের চাকর তার পদচিহ্ন ঢাকতে একই পথের উপর দিয়ে একটি মেষপাল পরিচালনা করত।

মদিনায় গমন 
কয়েক মাস পরে, আবদুল্লাহ তার সৎ মা ও দুই বোনের সঙ্গে মদিনায় চলে আসেন।

৬৩০ সালে আবদুল্লাহ তায়েফের যুদ্ধে যুদ্ধ করেছিলেন, যেখানে সাকাফি কবি আবু মিহজান তার দিকে একটি তীর ছুড়ে মারেন। এটি থেকে হওয়া ক্ষতটিই শেষ পর্যন্ত তার মৃত্যুর কারণ হয়েছিল, যদিও তিনি এটির পর থেকে প্রায় তিন বছর বেঁচে ছিলেন।

বিবাহ 
তিনি কুরাইশের আদি গোত্রের কবি আতিকা বিনতে জায়েদকে বিয়ে করেছিলেন। এই বিবাহ নিঃসন্তান ছিল। বলা হয়ে থাকে যে, আবদুল্লাহ আতিকার দেয়া সিদ্ধান্তকে তার নিজের চেয়ে বেশি সম্মান দিয়েছিলেন এবং তিনি তার সাথে এতটা সময় কাটিয়েছিলেন যে তিনি ইসলামি রাষ্ট্রের প্রতি তার দায়িত্বগুলি অবহেলা করেছিলেন। আতিকাকে তালাক দেওয়ার আদেশ দেয়ার মাধ্যমে আবু বকর তার ছেলেকে শাস্তি দিয়েছিলেন। আবদুল্লাহ পিতার আদেশমত তালাক দিয়েছিলেন, ও তিনি ব্যথিত ছিলেন:

আমি আমার মতো কোনও পুরুষকে জানিনি যে তার মতো কোনও মহিলাকে তালাক দিয়েছে,
বা তার মতো কোনও মহিলাকে জানিনি যে কিনা তার নিজের কোনও দোষের জন্য তালাকপ্রাপ্ত হয়নি।

শেষ অবধি, আবদুল্লাহকে আতিকার ইদ্দত (প্রতীক্ষার সময়) পালনের সময় শেষ হওয়ার আগেই আতিকাকে ফেরত নেওয়ার অনুমতি দেওয়া হয়েছিল।>

মৃত্যু 
তায়েফের কাছে হওয়া তার পুরানো ক্ষতটির ব্যথা হঠাত জেগে উঠার পর, আবদুল্লাহ ৬৩৩ খ্রিস্টাব্দের জানুয়ারিতে মৃত্যুবরণ করেন। তাঁর স্ত্রী তাঁর জন্য এক শোকসূচক চরণ রচনা করেছিলেন:

আমি প্রতিজ্ঞা করছি যে আমার প্রাণ আপনার জন্য ব্যথিত থাকবে
এবং আমার ত্বক ধূলিমলিন হয়ে থাকবে।

আরও দেখুন 
 সাহাবা

তথ্যসূত্র 

পুরুষ সাহাবা
আবু বকরের পরিবার
৬১০-এ জন্ম
৬৩৩-এ মৃত্যু
সাহাবা
রাশিদুন খলিফার সন্তান
তেজপুর মহাবিদ্যালয়

তেজপুর মহাবিদ্যালয় আসামের  তেজপুর শহরে, ব্রহ্মপুত্র নদীর দক্ষিণ পারে তেজপুর কেন্দ্রীয় কারাগারের পশ্চিম দিকে এবং অগ্নিগড় পাহাড়ের নিচেই কাছে অবস্থিত একটি উচ্চমাধ্যমিক শিক্ষাপ্রতিষ্ঠান।

ইতিহাস
মহাবিদ্যালয়টি ১৯৬৫ খ্রিস্টাব্দে স্থাপিত হয়েছিল। দুলাল চন্দ্র ভট্টাচার্য এই মহাবিদ্যালয়টি প্রতিষ্ঠার প্রচেষ্টার মূল কাণ্ডারী ছিলেন। এর প্রতিষ্ঠাতা অধ্যক্ষ ছিলেন কুমার পদ্ম প্রসাদ। ১৯৬৭ সালে চন্দ্র মোহন মেধি দেবকে সর্বপ্রথম স্থায়ী অধ্যক্ষ হিসাবে নিযুক্তি দেয়া হয়।

পথ নির্দেশনা
তেজপুর শহর আসামের রাজধানী গুয়াহাটি থেকে বাসে প্রায় চার ঘণ্টা এবং বায়ুপথে প্রায় 3৫ মিনিটের দূরত্বে অবস্থিত। এর নিকটতম অসামরিক বিমানকোঠা শালনি অল্প দূরত্বে। তেজপুরে আসামের যেকোনো স্থান থেকে বাস এবং অন্যান্য বাহনের সচল যোগাযোগ ব্যবস্থাও আছে। স্থানীয়ভাবে এখানে অটোরিক্সা এবং রিক্সার সহায়তায় কম খরচে ভ্রমণ করা যায়।

বিভাগ ও পাঠ্যক্রমসমূহ

বিভাগসমূহ
মহাবিদ্যালয়টিতে বর্তমানে নিম্নোলিখিত বিভাগসমূহ আছে-
অসমীয়া
অর্থনীতি
ইতিহাস
ইংরেজি
উদ্ভিদবিজ্ঞান
গণিত
যুক্তিবিদ্যা ও দর্শন
বাণিজ্য
ভূগোল
রাষ্ট্রবিজ্ঞান

পাঠ্যক্রম
তেজপুর মহাবিদ্যালয়ে উচ্চ মাধ্যমিক ও স্নাতক পাঠ্যক্রমের ব্যবস্থা আছে। নিচের তালিকায় বর্তমানে উপলব্ধ পাঠক্রমের উল্লেখ করা হল-

উচ্চ মাধ্যমিক
কলা
বাণিজ্য

মহাবিদ্যালয়ের সুবিধাসমূহ 
 গ্রন্থাগার
 ছাত্রীনিবাস
 ছাত্রীনিবাস
 খেলার মাঠ

স্নাতক পাঠ্যক্রম

কলা শাখা
সাধারণ ইংরেজি (General English)
আধুনিক ভারতীয় ভাষা
অসমীয়া
হিন্দি
বাংলা
বৈকল্পিক ইংরেজি (আধুনিক ভাষার পরিবর্তে)
অর্থনীতি বিজ্ঞান
রাষ্ট্রবিজ্ঞান
দর্শন
ভূগোল
ইতিহাস
বৈকল্পিক অসমীয়া (Elective Assamese)

পেশাদারী পাঠ্যক্রম:
কম্পিউটার ব্যবহারের স্নাতক (bachelor of computer application)
তথ্য-প্রযুক্তি বিজ্ঞান স্নাতক (B.Sc. IT)

বাণিজ্য শাখা
সাধারণ স্নাতক পাঠক্রম
মেজর: একাউন্টেন্সী, ব্যবসায় পরিচালনা

উল্লেখযোগ্য সফলতাসমূহ

আবাসিক সুবিধা

সহ-শিক্ষা কার্ষযক্রম

তথ্যসূত্র

আসামের কলেজ
তেজপুর
গুয়াহাটি বিশ্ববিদ্যালয়ের অধিভুক্ত কলেজ
১৯৬৫-এ প্রতিষ্ঠিত শিক্ষাপ্রতিষ্ঠান
১৯৬৫-এ আসামে প্রতিষ্ঠিত
আল-রহমা মসজিদ, কিয়েভ

আর-রহমা মসজিদ (;  ইউক্রেনের রাজধানী কিয়েভের একটি মসজিদ। এটি শহরের তাতারকা পাড়ায় ১৯৯৬ এবং ২০০০ সালের মধ্যে নির্মিত হয়েছিল।

ইতিহাস 
১৮৯৭ সালে, কিয়েভে মসজিদ তৈরির প্রথম প্রচেষ্টা হয়েছিল। তৎকালীন মুসলমানরা ৫ পিস স্ট্রিট, কিয়েভের পডিলের কালিনোভিচের বাড়িতে প্রার্থনার একটি ঘর খুলতে সক্ষম হয়েছিল। ১৯৯১ সালে মসজিদটি নির্মাণের পরবর্তী প্রচেষ্টা হয়েছিল।

স্মৃতিসৌধ নির্মাণ ও রক্ষণাবেক্ষণের জন্য ইউক্রেনের মুসলিমদের কেরেরিকাল বোর্ড (ডিএমইউ) জমি বরাদ্দের বিষয়ে অধ্যাদেশ ১৯৯৬ সালের ৫ই ফেব্রুয়ারি তারিখে কিয়েভ রাজ্য প্রশাসন কর্তৃক অনুমোদিত হয়েছিল। নগরীর মুসলমানদের অর্থ দান করে মসজিদটি পর্যায়ক্রমে সংঘটিত হয়েছিল। শুক্রবার, ছুটির দিন এবং বিশেষ অনুষ্ঠানের নামাজ ১৯৯৮ সালে মসজিদের প্রথম অংশ সমাপ্ত হওয়ার পরে শুরু হয়েছিল।

২০০০ সালে, নতুন মসজিদের গম্বুজটিতে একটি ক্রিসেন্ট চাঁদ স্থাপন করা হয়েছিল এবং তারপরে মসজিদটি প্রতিদিনের নামাজের জন্য উন্মুক্ত হয়।

তথ্যসূত্র 

উইকিউপাত্তে স্থানাঙ্ক আছে
২০শ শতাব্দীর মসজিদ
কিয়েভের মসজিদ
অপর্যালোচিত অনুবাদসহ পাতা
২০শ শতাব্দীর ইউরোপের মসজিদ
রেডিও রামাদান

রেডিও রামাদান হল একটি ইসলামিক রেডিও চ্যানেল যা যুক্তরাজ্যে কেবলমাত্র রমজান মাসেই সম্প্রচার করে। ১৯৯৬ সাল থেকে চ্যানেলটি সম্প্রচারিত হয়ে আসছে। এটি একটি স্বেচ্ছাসেবী-দাতব্য প্রতিষ্ঠান এবং প্রায় ২০০ জন স্বেচ্ছাসেবী এই প্রতিষ্ঠানের সাথে যুক্ত আছেন।  উল্লেখযোগ্য সংখ্যক মুসলিম জনসংখ্যা রয়েছে এমন অনেক শহর পৃথকভাবে এই রেডিও স্টেশনগুলোকে তহবিল দেয়। তারা কুরআন তিলাওয়াত এবং নাশীদ সহ বেশ কয়েক ধরনের অনুষ্ঠান সম্প্রচার করে।

সম্প্রচার কেন্দ্র 
রেডিও রমজানের স্টেশনগুলি ২০১৮ সালের (১৪৩৮ হিজরী) রমজান থেকে যুক্তরাজ্যের যেসব স্থানে পরিচালিত হচ্ছে:
 রেডিও রমাদান ব্র্যাডফোর্ড (87.7FM)
 রেডিও রমাদান ব্ল্যাকবার্ন (87.7FM) 
 রেডিও রমাদান এডিনবরা (87.9FM)
 রেডিও রমাদান নিউক্যাসল আপন টাইন (87.9FM)
 রেডিও রমাদান কেইগলেই (102.1FM)
 রেডিও রমাদান স্টক অন ট্রেন্ট (87.7FM) 
 রেডিও রমাদান লেইটন (87.9FM)
 রেডিও রমাদান শেফিল্ড (87.7FM) 
 রেডিও রমাদান ওল্ডহ্যাম (87.7FM) 
 রেডিও রমাদান গ্লাসগো (87.7FM) 
 রেডিও রমাদান হনস্লো (87.7FM) 
 রেডিও রমাদান হাই ওইকম্ব (88. 3FM) 
 রেডিও রমাদান মিল্টন কিনেস (107FM)
 রেডিও রমাদান স্লগ (87.9FM)
 রেডিও রমাদান লেস্টার (95.1FM) 
 রেডিও রমাদান লিডস (87.9FM)

তথ্যসূত্র

বহিঃসংযোগ 
 রেডিও রমাদানের প্রাতিষ্ঠানিক ওয়েবসাইট 
 রেডিও রমাদানের সরাসরি সম্প্রচার 

রমজান
টাইপ ০৫৩এইচ৩ ফ্রিগেট

টাইপ ০৫৩এইচ৩ (ন্যাটোপ্রদত্ত নাম: জিয়াংওয়েই) গণচীন-এর একটি ফ্রিগেটের শ্রেণি যা ১৯৯০ ও ২০০০ এর দশকে চীনা নৌবাহিনীতে যুক্ত হয়। এই শ্রেণির মোট দশটি জাহাজ নির্মিত হয় যার মধ্যে চারটি বাংলাদেশ নৌবাহিনীর কাছে বিক্রি করা হয়েছে। পাকিস্তান নৌবাহিনীর ব্যবহৃত জুলফিকার শ্রেণির ফ্রিগেট এই শ্রেণির উপর ভিত্তি করেই বানানো হয়েছে।

ইতিহাস
১৯৮০ এর দশকে চীনা নৌবাহিনী সাংহাই-ভিত্তিক হুডং শিপইয়ার্ডকে (বর্তমানে হুডং-ঝংহুয়া শিপইয়ার্ড) টাইপ ০৫৩কে আকাশ প্রতিরক্ষা ফ্রিগেটকে প্রতিস্থাপনে সক্ষম নতুন ফ্রিগেটের নির্মানাদেশ দেয়। এর ফলে টাইপ ০৫৩এইচ২ এর উপর ভিত্তি করে নতুন ফ্রিগেট তৈরি হয় যা নাম দেইয়া হয় টাইপ ০৫৩এইচ২জি। প্রজেক্ট ০৫৫ এর অধীনে এই ফ্রিগেটের উন্নয়ন ঘটে।

টাইপ ০৫৩এইচ২জি, টাইপ ০৫৩এইচ২ এর চেয়ে কিছুটা বড় ছিল এবং এইচকিউ-৬১বি ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত ছিল। তবে এইচকিউ-৬১ সন্তোষজনক ফলাফল দিতে ব্যর্থ হয় এবং এই শ্রেণির জাহাজের বদলে টাইপ ০৫৩এইচ৩ জাহাজের আবির্ভাব ঘটে। টাইপ ০৫৩এইচ৩ হচ্ছে টাইপ ০৫৩এইচ২জি এর উন্নত সংস্করণ যা এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত। এইচকিউ-৭ হচ্ছে ফরাসি ক্রোটেল ক্ষেপণাস্ত্রের চীনা সংস্করণ। ১৯৯৬ থেকে ২০০৫ সালের মধ্যে মোট ১০টি টাইপ ০৫৩এইচ৩ ফ্রিগেট তৈরি হয়।

টাইপ ০৫৩এইচ৩ এবং টাইপ ০৫৩এইচ২জি এর মধ্যে দৃশ্যমান পার্থক্যের মধ্যে রয়েছে- টাইপ ০৫৩এইচ৩তে এইচকিউ-৬১বি এর বদলে এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র রয়েছে, জাহাজবিধ্বংসী ক্ষেপণাস্ত্র সি-৮০২ রয়েছে ৬টির বদলে ৮টি এবং টাইপ ০৫৩এইচ২জির তুলনায় বিমান-বিধ্বংসী কামান কিছুটা উচুতে বসানো। আপগ্রেড করে এইচকিউ-৭ ক্ষেপণাস্ত্র বসানোর আগে স্বল্পসময়ের জন্য টাইপ ০৫৩এইচ৩তে এইচকিউ-৬১বি বসানো ছিল, এবং কিছু সূত্র এই আপগ্রেডকৃত সংস্করণকে টাইপ ০৫৭ বলে দাবি করে।

মধ্যবর্তী উন্নয়ন
২০১৫ সাল থেকে টাইপ ০৫৩এইচ৩ ফ্রিগেটে সীমিত মধ্যবর্তী উন্নয়ন দেখা যায়। দৃশ্যমান পার্থক্যের মধ্যে রয়েছে টাইপ ০৫৪ এর সাথে সাদৃশ্যপূর্ন ইএসএম/ইডব্লিউ স্যুট এবং রাডার, এইচকিউ-৭ এর পরিবর্তে এইচএইচকিউ-১০ স্বল্প পাল্লার আকাশ প্রতিরক্ষা ক্ষেপণাস্ত্র বসানো এবং ২টি ৩০ মিমি স্ব-প্রতিরক্ষা অস্ত্র দ্বারা ৪টি টাইপ ৭৬এ ৩৭ মিমি বিমান বিধ্বংসী কামান প্রতিস্থাপন।

জাহাজসমূহ

তথ্যসূত্র

ফ্রিগেট শ্রেণি
ডাল মাখনি

ডাল মাখনি বা ডাল মাখানি (উচ্চারণ: daal makh-nee, "মাখনের মতো ডাল") এক প্রকার খাদ্যপদ, যা ভারতীয় উপমহাদেশের পাঞ্জাব অঞ্চল থেকে উদ্ভব হয়েছে। এর প্রধান উপাদানগুলি হলো মাষকলাই, শিম (রাজমা), মাখন এবং ক্রিম। খাবারটিতে ক্রিমের ব্যবহার এটিকে সমৃদ্ধ করে তুলে; তবে ক্রিমের পরিবর্তে দই, দুধ বা কোনও দুগ্ধজাত উপাদান দিয়েও খাবারটি প্রস্তুত করা যেতে পারে।

ইতিহাস 

ডাল মাখানি ভারতীয় উপমহাদেশের একটি প্রধান খাবার। দেশভাগের পরে ভারতে এটি জনপ্রিয় হয়ে উঠেছিল, যখন পাঞ্জাবের অনেক লোক ভারতের উত্তর অঞ্চলগুলিতে চলে যায়। পাঞ্জাবি প্রবাসীরা ভারত এবং বিশ্বের বিভিন্ন স্থানে পাড়ি জমানোর সাথে সাথে খাবারটি স্থানীয় জনগণের কাছে উদ্যোগী পাঞ্জাবি অভিবাসী কুন্দন লাল জাগ্গি, কুন্দন লাল গুজরাল এবং ঠাকুর দাসের মাধ্যমে পরিচিতি লাভ করে, যারা ভারতের দিল্লীর দরিয়াগঞ্জে মতি মহল রেস্তোঁরা চালু করেছিলেন।।

ডাল মাখনি প্রথমে পাঞ্জাবীরা তৈরি করেছিলেন এবং বর্তমানে এটি ভারতীয় রন্ধনশৈলীর অন্যতম প্রধান খাদ্যপদ হিসাবে স্বীকৃত, বর্তমান বিশ্বের বিভিন্ন দেশের রেস্তোরাঁয়'ও এ খাবারটি পরিবেশন করা হচ্ছে। ডাল মাখানির বহুমুখী জনপ্রিয়তার কারণ: এটি একটি সমৃদ্ধ নিরামিষ খাবার এবং এটি মূল খাবার হিসাবে পরিবেশন করা যেতে পারে, খাবারটি বুফেতে অন্যান্য খাবারের সহযোগী হিসাবে ব্যবহার করা যেতে পারে। ভারতে লাল বা হলুদ মসুর ডাল ভিত্তিক স্যুপ এবং তরকারিগুলি একটি গুরুত্বপূর্ণ প্রধান খাদ্যপদ।

প্রস্তুতির সময় 
ডাল মাখানির ঐতিহ্যবাহী প্রস্তুতির মধ্যে রয়েছে বেশ কয়েকটি সময় সাপেক্ষ পদ্ধতি, যা সম্পূর্ণ হতে ২৪ ঘণ্টা সময় নিতে পারে। আধুনিক রান্নার সরঞ্জামগুলির প্রাপ্যতার সঙ্গে (যেমন: প্রেসার কুকার) খাবারটি প্রস্তুতের সময় উল্লেখযোগ্যভাবে হ্রাস পেয়ে ২-৩ ঘণ্টা হয়ে যায়। ডালগুলি অবশ্য পুরো রাত্রে ভিজিয়ে রাখতে হয় বা সেরা স্বাদের জন্য সর্বনিম্ন ৫-৬ ঘণ্টা পানিতে রাখতে হয়।

প্রস্তুতপ্রণালী

উপকরণ :- 
 মসুর ডাল — ১/২ কাপ
 শিম (রাজমা) — ১/২ কাপ
 জিরা — ১ চা চামচ
 তেজপাতা — ২-৩টি
 এলাচ — ২টি
 দারচিনি — এক টুকরো (২ ইঞ্চি মাপের)
 লবঙ্গ — ২-৩টি
 আদা — এক টুকরো (১ ইঞ্চি মাপের)
 রসুন — ২-৩ কোয়া
 পেঁয়াজ — ১টি
 হলুদ গুঁড়ো — এক চিমটে
 মরিচ গুঁড়ো— ১ চা চামচ
 কাঁচা মরিচ — ৩-৪টি
 টমেটো — ১টি
 ধনিয়া পাতা — ১/২ মুঠো
 ফ্রেশ ক্রিম
 লবণ — স্বাদমতো
 চিনি — স্বাদমতো
 মাখন — ৪ টেবিল চামচ

প্রণালী :- 
সারা রাত শিম (রাজমা) ভিজিয়ে রাখতে হবে। রান্নার আগে শিম আবার পরিষ্কার পানিতে ধুয়ে নিতে হবে। মসুর ডালও ভিজিয়ে রাখতে হবে ঘণ্টা দু’য়েক। এবার মুসুর ডাল ও শিম একসঙ্গে সামান্য লবণ-হলুদ মাখিয়ে প্রেশার কুকারে সেদ্ধ হতে দিতে হবে। ডাল সেদ্ধ হয়ে গেলে নামিয়ে নিতে হবে। একটি পাত্রে মাখন গরম করতে হবে। তাতে তেজপাতা, গোটা জিরা, লবঙ্গ, এলাচ ও দারচিনি ফোড়ন দিতে হবে। এরপর একে একে পেঁয়াজ বাটা, আদা বাটা, রসুন বাটা ও টমেটো বাটা দিয়ে মশলা কষতে হবে। স্বাদমতো লবণ, হলুদ গুঁড়ো, চিনি ও মরিচ গুঁড়ো দিতে হবে। মশলা কষানো হয়ে গেলে সেদ্ধ ডাল তাতে দিয়ে দিতে হবে। ডাল ভাল করে ফুটে ঘন হয়ে এলে ফ্রেশ ক্রিম ও ধনিয়া পাতা দিয়ে দিতে হবে। মিনিট পাঁচেক নেড়েচেড়ে ধনিয়া পাতা কুঁচি ও কাঁচা মরিচের ফালি ছড়িয়ে নামিয়ে নিতে হবে। উপর থেকে আরও একটু ফ্রেশ ক্রিম ও মাখন ছড়িয়ে পরিবেশন করা যাবে ডাল মাখনি।

আরো দেখুন 

 সাম্বার
 মেদু বড়া
 ছোলা ভাটোরা

তথ্যসূত্র

বহিঃসংযোগ 

পাকিস্তানি স্যুপ এবং স্ট্যু
পাঞ্জাবি রন্ধনশৈলী
উত্তর ভারতীয় রন্ধনশৈলী
মসুর ডালের পদ
ভারতীয় তরকারি
ভারতীয় রন্ধনশৈলী
ভারতের নিরামিষ পদ
মাধব সেন

লক্ষণ সেনের পুত্র মাধব সেন। লক্ষ্মণ সেনের পরলোক গমনের পরে তার পুত্র মাধব সেন প্রথমে বাঙ্গালার রাজা হয়েছিলেন । তৎপরে তার ভ্রাতা কেশব সেন ও বিশ্বরূপ সেন পর পর বাঙ্গালার রাজা হয়েছিলেন ।

তথ্যসূত্র 

রাজবংশ
আসাম পশু চিকিৎসা বিজ্ঞান মহাবিদ্যালয়

আসাম পশু চিকিৎসা বিজ্ঞান মহাবিদ্যালয় হল আসামের পশু চিকিৎসা বিভাগের প্রথম সারির শিক্ষা প্রতিষ্ঠান। খানাপারাতে অবস্থিত মহাবিদ্যালয়টির স্থাপনাকাল ১৯৪৮ সন। আসামের পশু চিকিৎসা এবং পশু পালনের ক্ষেত্রে পশু চিকিৎসা বিজ্ঞান মহাবিদ্যালয় মুখ্য ভূমিকা নিয়ে আসছে৷ পশুপালনের মাধ্যমে গ্রাম্য অর্থনীতি সবল করার ক্ষেত্রে এই মহাবিদ্যালয়ের গুরুত্বপূর্ণ অবদান আছে৷

ইতিহাস 

প্রথমে ১৯৪৮ সালে নগাঁওতে এই মহাবিদ্যালয়টি স্থাপন করা হয়৷ সেইসময়ে পশু চিকিৎসা বিজ্ঞানের তিন বছরের ডিপ্লোমা পাঠক্রম দেওয়া হয়েছিল৷ এবং প্রথমবার ৩৩ জন ছাত্র ভর্তি করেছিল। ১৯৫০ সালে মহাবিদ্যালয়টি গুয়াহাটির চেনীকুঠীতে স্থানান্তরিত হয়৷ তারপর ১৯৬০ সালে বর্তমানের স্থান খানাপারায় আনা হয়৷ ১৯৬৯ সালে খানাপারার পশু চিকিৎসা বিজ্ঞান মহাবিদ্যালয়কে আসাম কৃষি বিশ্ববিদ্যালয়ের অংশ হিসাবে ঘোষণা করা হয়৷

ভর্তি 

প্রতিবছর আসামভিত্তিক বাছাই পরীক্ষার মাধ্যমে ৫৫ আসামের ছাত্র-ছাত্রীকে ভর্তির সুবিধা দেয়া হয়৷ উত্তর-পূর্বের অন্য রাজ্যগুলি থেকেও ২৬ ছাত্র-ছাত্রী ভর্তির সুবিধা লাভ করে৷ এছাড়াও ভারতীয় পশুচিকিৎসা পরিষদের (Veterinary Council of India) দ্বারা নির্বাচিত কয়েকজন ছাত্র-ছাত্রী এখানে পড়তে পারে৷ তদুপরি ভারতের নিকটস্থ বন্ধুরাষ্ট্রের ছাত্র-ছাত্রীর জন্যেও পড়ার সুবিধা আছে৷

শিক্ষা 

পশু চিকিৎসা বিজ্ঞান মহাবিদ্যালয়ে পশুচিকিৎসা এবং পশুপালন বিষয়ে স্নাতক, স্নাতকোত্তর এবং ডক্টরেট ডিগ্রী প্রদান করা হয়৷ মোট ১৯ টা বিভাগ আছে৷ সেগুলি হল:

 পশু জৈব-প্রযুক্তি (Animal Biotechnology)
 পশুপুষ্টি (Animal Nutrition)
 পশু বংশগতি এবং প্রজনন (Animal Genetics and Breeding)
 পশুধন উৎপাদন এবং ব্যবস্থাপনা (Livestock Production and Management)
 পশু প্রজনন এবং প্রসূতি (Animal Reproduction, Gynaecology and Obstetrics)
 পরজীবি বিজ্ঞান (Veterinary Parasitology)
 অণুজীব বিজ্ঞান (Veterinary Microbiology)
 সম্প্রসারণ শিক্ষা(Extension Education)
 জৈব রসায়ন (Veterinary Biochemistry)
 প্রাণতত্ত্ব (Veterinary Physiology)
 রোগ নিরূপণ (Veterinary Pathology)
 পশু জৈব প্রযুক্তি (Animal Biotechnology)
 Veterinary Pharmacology and Toxicology
 Veterinary Surgery and Radiology
 Clinical Medicine, Ethics and Jurisprudence
 Epidemiology and Preventive Medicine
 Veterinary Public Health
 Anatomy and Histology
 Livestock Product Technology
 Poultry Science

স্নাতক পাঠক্রম পাঁচ বছরের, স্নাতকোত্তর পাঠক্রম দুবছরের এবং ডক্টরেট পাঠক্রম তিন বছরের হয়৷ উপর্যুক্ত যেকোনো বিভাগে স্নাতকোত্তর এবং ডক্টরেট ডিগ্রী নিতে পারে৷ এই বিভাগসমূহ ছাড়াও গরু, মোষ, ছাগল, গাহরি এবং ব্রইলারের ফার্ম আছে৷ ছাত্র-ছাত্রীদের অভ্যাস করার জন্য আছে একটি পশুচিকিৎসালয়।

পত্রিকা 

পশু চিকিৎসা বিজ্ঞান মহাবিদ্যালয়ের বার্ষিক পত্রিকাটি হল ‘’ভেটকল’’। ১৯৫৫ সাল থেকেই প্রতি বছরে নিয়মিতভাবে ভেটকল প্রকাশ পেয়ে আসছে। ২০১৪ সাল পর্যন্ত ভেটকলের চত্বারিংশত্তম সংখ্যা প্রকাশ পেয়েছে।

ছাত্রাবাস 

 মুখ্য ছাত্রাবাস (পূর্ব প্রান্ত)
 মুখ্য ছাত্রাবাস (পশ্চিম প্রান্ত)
 আসাম আর্হি ছাত্রাবাস
 কলাগুরু বিষ্ণুপ্রসাদ রাভা ছাত্রাবাস
 ডক্টরস্ হোষ্টেল
 নতুন ছাত্রাবাস (স্নাতকোত্তর)
 ১নং ছাত্রীনিবাস
 ২নং ছাত্রীনিবাস
 নতুন ছাত্রীনিবাস

তথ্যসূত্র 

আসামের কলেজ
আসামের চিকিৎসালয়
তাফসির আল-কুরতুবী

তফসীর আল-কুরতুবী () শাস্ত্রীয় পণ্ডিত আল-কুরতুবি রচিত ত্রয়োদশ শতাব্দীর একটি কুরআনের তাফসীর। এটি তাফসির আল কুরতুবী আল জামিয়ালি-আহকাম বা আল-জামি 'লি আহকাম আল-কুরআন বা তাফসির আল জামি নামেও পরিচিত।

এই তাফসিরের মূল উদ্দেশ্য ছিল কুরআন থেকে আইনত নির্দেশ ও বিধি-নিষেধগুলি নির্ধারণ করা, এটি করার সময় আল-কুরতুবী আয়াতগুলির ব্যাখ্যা, কঠিন শব্দের উপর গবেষণা, বর্ণনামূলক চিহ্নের আলোচনা এবং শৈলী ও রচনার কমনীয়তা ইত্যাদি তুলে ধরেছেন। বইটি বহুবার পুনঃ প্রকাশিত হয়েছে।

বৈশিষ্ট্য 
মুফতি মুহাম্মাদ তাকী উসমানী (দা.বা.) তাঁর উলুমু-ই-কুরআনে (কুরআনি বিজ্ঞানের প্রতি দৃষ্টিভঙ্গি) লিখেছেন:

আল-কুরতুবী ছিলেন ইসলামী আইনশাস্ত্রে ইমাম মালিক ইবনে আনাসের মাযহাবের অনুসারী। এই গ্রন্থটির মূল উদ্দেশ্য ছিল কোরআনের আয়াত থেকে ফকীহ আদেশ ও বিধিবিধানকে হ্রাস করা, তবে এ প্রসঙ্গে তিনি আয়াতের অর্থ সম্পর্কে, কঠোর শব্দের তদন্ত, রচনা ও বাণীমূলক বা বর্ণনাকারী ও প্রাসঙ্গিক বর্ণনার ক্ষেত্রে যথাযথভাবে মন্তব্য করেছেন। বিশেষত দৈনন্দিন জীবনের জন্য কুরআন থেকে প্রাপ্ত নির্দেশাবলী পরিষ্কারভাবে ব্যাখ্যা করা হয়েছে। এই গ্রন্থের উপস্থাপনাটিও কুরআনের বিজ্ঞান সম্পর্কে বিশদ আলোচনা এবং গুরুত্বপূর্ণ আলোচনা রয়েছে।

অনুবাদ 
এই তাফসিরটি বহু ভাষায় অনুবাদ করা হয়েছে। এটি অস্ট্রেলীয় ইসলামী গ্রন্থাগারে ইংরেজি, উর্দু, আররি এবং স্পেনীয় ভাষায় পড়া যায়।

নতুন অনুবাদগুলির মধ্যে ডা. ইকরাম-উল-হক ইয়াসিনের প্রথম খণ্ডের একটি উর্দু অনুবাদ রয়েছে। দ্বিতীয় খণ্ডের কাজ চলছে। প্রথম খণ্ডটি ইসলামাবাদের শরীয়াহ একাডেমি, আন্তর্জাতিক ইসলামী বিশ্ববিদ্যালয় প্রকাশ করেছে।

বাংলা অনুবাদ প্রথম এবং দ্বিতীয় অংশটি বাংলাদেশ থেকে "তাওহীদ প্রকাশনা" প্রকাশ করেছে। এটি ২৩ খণ্ডে প্রকাশিত হয়েছে।

একটি খন্ড ইংরেজি ভাষায় অনুবাদ করা হয়েছে, যা দার আল তাকওয়া নামে লন্ডন থেকে প্রকাশিত হয়েছে।

আরও দেখুন 

 সুন্নি বইয়ের তালিকা

তথ্যসূত্র 

সুন্নি তাফসির
ডিব্রুগড় পলিটেকনিক

ডিব্রুগড় পলিটেকনিক হল উচ্চ আসামের একটি কারিগরি ইনস্টিটিউট যা ১৯৬৫ সালে প্রতিষ্ঠিত হয়েছিল।  এটি আসাম সরকারের কারিগরি শিক্ষা অধিদপ্তরের অধীনে রাজ্য কারিগরি শিক্ষা পরিষদ, আসামের সাথে অনুমোদিত এবং অল ইন্ডিয়া কাউন্সিল ফর টেকনিক্যাল এডুকেশন দ্বারা স্বীকৃত।

স্থান 
ইনস্টিটিউটটি লাহোয়ালে অবস্থিত, ১.৮ ৩৭ নম্বর জাতীয় সড়ক থেকে কিমি দূরে। এটি সবুজ চা বাগান দ্বারা বেষ্টিত। ডিব্রুগড় রেলওয়ে স্টেশন ৫ নম্বর কিমি এবং ডিব্রুগড় বিমানবন্দর ৬ সেখান থেকে কিমি দূরে। এই প্রতিষ্ঠানটি ডিব্রুগড়ের সাথে সড়কপথে সুসংযুক্ত।

শিক্ষাবিদগণ 
প্রতিষ্ঠানটি সিভিল ইঞ্জিনিয়ারিং, ইলেকট্রিক্যাল ইঞ্জিনিয়ারিং এবং মেকানিক্যাল ইঞ্জিনিয়ারিং–এই তিনটি বিষয়ে ৩ বছর মেয়াদি ডিপ্লোমা কোর্স পরিচালনা করে। সকল কোর্স আসামের কারিগরি শিক্ষা পরিচালকের অধীনে রাজ্য কারিগরি শিক্ষা পরিষদের অনুমোদিত। এই কোর্সগুলিতে ভর্তির জন্য শিক্ষার্থীদের আসামের কারিগরি শিক্ষা পরিচালক কর্তৃক পরিচালিত পলিটেকনিক ভর্তি পরীক্ষা (আসাম PAT)-তে অংশগ্রহণ করতে হয় এবং এই পরীক্ষার ভিত্তিতেই ভর্তি প্রক্রিয়া সম্পন্ন হয়।

তথ্যসূত্র 

১৯৬৫-এ আসামে প্রতিষ্ঠিত
১৯৬৫-এ প্রতিষ্ঠিত শিক্ষাপ্রতিষ্ঠান
ডিব্রুগড় জেলা
আসামের প্রকৌশল কলেজ
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইকিউপাত্তে স্থানাঙ্ক আছে
কেন্দ্রীয় প্রযুক্তিবিদ্যা প্রতিষ্ঠান, কোকড়াঝাড়

কেন্দ্রীয় প্রযুক্তিবিদ্যা প্রতিষ্ঠান(Central Institute of Technology) ভারতের আসামের কোকড়াঝাড় জেলায় অবস্থিত। এই সরকারি প্রকৌশল প্রতিষ্ঠানটি ২০০৬ সালে ভারত সরকার স্থাপন করে। এটি উত্তর-পূর্বাঞ্চল-এর আসামে অবস্থিত।

অবস্থান 
এই প্রতিষ্ঠানটি কোকড়াঝাড়ের দেবরগাওঁ-তিনিআলী পথ এলাকার প্রায় ২০ একর ভূমি জুড়ে আছে। কোকড়াঝাড় রেলওয়ে স্টেশন থেকে এটি প্রায় ১০ কি.মি. দূরে অবস্থিত। রেলগাড়ীর দ্বারা এটি দিল্লী এবং কলকাতার সাথে সংযোজিত। কেন্দ্রীয় প্রযুক্তিবিদ্যা প্রতিষ্ঠান বড়োল্যান্ড বিশ্ববিদ্যালয়ের কাছেই অবস্থিত।

ইতিহাস
২০০৬ সাল ১৬ ডিসেম্বরে প্রতিষ্ঠানটি স্থাপিত হয়েছিল। ২০০৩ সাল ১০ ফেব্রুয়ারিতে ভারত সরকার, আসাম সরকার এবং বড়ো লিবারেশন টাইগারের মধ্যে নতুন দিল্লীতে স্বাক্ষরিত বড়োল্যান্ড টেরিটোরিয়াল কাউন্সিলের স্মারক পত্রের ফলশ্রুতিতে উক্ত প্রতিষ্ঠানটির জন্ম হয়েছিল। প্রতিষ্ঠানটি স্বায়ত্ত শাসিত ( Autonomous Institution) এবং এর প্রশাসনিক কাজ চালানোর জন্য বোর্ড অফ্ গভর্নর আছে।

বিভাগসমূহ 

প্রতিষ্ঠানটি বিভিন্ন বিষয়ে ডিগ্রী এবং ডিপ্লমা দেয়। বিভিন্ন বিভাগসমূহ হল:
 অণুবিদ্যুৎ এবং সংযোগ প্রকৌশল বিভাগ(Electronics & Communication Engineering)
 কম্পিউটার বিজ্ঞান এবং প্রকৌশল বিভাগ(Computer Science & Engineering)
 যন্ত্রবিদ্যা প্রকৌশল বিভাগ (Instrumentation Engineering)
 খাদ্য প্রক্রিয়াকরণ এবং প্রযুক্তি (Food processing and technology)
 ব্যবহারিক প্রকৌশল বিভাগ Civil engineering)
 তথ্য-প্রযুক্তি(Information Technology)
 আনুষঙ্গিক প্রকৌশল(Allied Engineering)
 মৌলিক বিজ্ঞান (Basic Science)
 মানবিকী এবং সমাজ বিজ্ঞান (Humanities and Social Science)

তথ্যসূত্র

বহিঃসংযোগ
 কেন্দ্রীয় প্রযুক্তিবিদ্যা প্রতিষ্ঠানের ওয়েবসাইট 

আসামের প্রকৌশল কলেজ
ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি

ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি(Indian Institute of Information Technology,Guwahati বা IIIT-G) হল আসামের গুয়াহাটিতে অবস্থিত একটি ভারতীয় তথ্য প্রযুক্তিবিদ্যা প্রতিষ্ঠান। এই উচ্চশিক্ষার প্রতিষ্ঠানটি ভারত সরকার দ্বারা সরকারি-ব্যক্তিগত অংশীদ্বারত্বে (PPP-mode) প্রতিষ্ঠা করা হয়েছে।

শিক্ষা 

ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি কম্পিউটার বিজ্ঞান এবং প্রকৌশল পাঠক্রম (Computer Science and Engineering) এবং অণুবিদ্যুৎ ও দূরসংযোগ পাঠক্রমের (Electronics and Communication Engineering) প্রযুক্তিবিদ্যার স্নাতক (B.Tech) ডিগ্রী প্রদান করে। উপর্যুক্ত সকল বিভাগে ভর্তি সংযুক্ত প্রবেশিকা পরীক্ষা-মুখ্য (JEE-MAIN) দ্বারা করা হয়।

২০১৫ সাল থেকে প্রতিষ্ঠানটি প্রযুক্তিবিদ্যার স্নাতক অথবা স্নাতকোত্তর (B.Tech বা M.Tech) সম্পূর্ণ করা শিক্ষার্থীকে গবেষণামূলক ডক্টরেট পর্যায়ের কার্যসূচীতে অংশগ্রহণের সুবিধা দিচ্ছে।

বিভাগসমূহ
 কম্পিউটার বিজ্ঞান এবং প্রকৌশল বিভাগ (Department of Computer Science and Engineering)
 অণুবিদ্যুৎ ও দুরসংযোগ প্রকৌশল বিভাগ (Department of Electronics & Communication Engineering)
 গণিত বিভাগ (Department of Mathematics)
 অর্থনীতি বিভাগ (Department of Economics)
 ইংরাজী বিভাগ (Department of English)

তথ্যসূত্র

বহিঃসংযোগ
 / আধিকারিক ওয়েবসাইট

আসামের প্রকৌশল কলেজ
২০১৩-এ আসামে প্রতিষ্ঠিত
গুয়াহাটির বিশ্ববিদ্যালয় ও কলেজ
২০১৩-এ প্রতিষ্ঠিত শিক্ষাপ্রতিষ্ঠান
গুয়াহাটি আন্তর্জাতিক চলচ্চিত্র উৎসব

গুয়াহাটি আন্তর্জাতিক চলচ্চিত্র উৎসব আসামের গুয়াহাটিতে অনুষ্ঠিত হওয়া চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও) এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়েছে। প্রথম গুয়াহাটি চলচ্চিত্র উৎসব ২০১৭ সাল ২৮ অক্টোবর তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু ২০১৬ সাল শ্রেষ্ঠ বিদেশী ভাষার ছবির অস্কার পুরস্কার বিজয়ী অশ্বগর ফারহাদি নির্দেশিত ছবি দা সেলসম্যান প্রদর্শনের মাধ্যমে হয়েছিল।

প্রথম গুয়াহাটি আন্তর্জাতিক চলচ্চিত্র উৎসব
প্রথম গুয়াহাটি আন্তর্জাতিক চলচ্চিত্র উৎসব ২০১৭ সাল ২৮ অক্টোবর থেকে ২ নভেম্বর শ্রীমন্ত শংকরদেব কলাক্ষেত্র এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল অস্কার বিজয়ী ইরাণী ছবি "দা সেলসম্যান"।

প্রদর্শিত ছবি
এই উৎসবে ৩২টি দেশের ৭৮টি ছায়াছবি প্রদর্শিত হয়। এখানে সর্বাধিক ৬টি ইরানী এবং ৫টি তুর্কী ছবি প্রদর্শিত হয়। এখানে সুইজারল্যান্ড, জার্মানী, স্পেন, আর্জেন্টিনা, পোল্যান্ড, ক্রোয়েশিয়া, সার্বিয়া, শ্লোভেনিয়া, লেটিভিয়া, জাপান, বেলজিয়াম, আয়ারল্যান্ড, চেক গণতন্ত্র, বুলগেরিয়া, ইজরাইল, গ্রীস, অষ্ট্রিয়া, রাশিয়া, ফিলিপাইন, আফগানিস্তান, পেরু, রোমানিয়া, ডেনমার্ক, সাইপ্রাস, ইস্টনীয়া এবং মার্কিন যুক্তরাষ্ট্রের ছায়াছবি প্রদর্শন করা হয়েছিল।

বিভাগ
এই উৎসবে সর্বমোট ৬ টা বিভাগ ছিল। সেগুলি হল: আন্তর্জাতিক চলচ্চিত্র, ভারতীয় প্যানোরামা, রেট্রোস্পেকটিভ, উত্তর-পূর্বাঞ্চলের চলচ্চিত্র, অসমীয়া চলচ্চিত্র এবং সম্মানীয় উল্লেখ। এখানে জাহ্নু বরুয়ার সাগরলৈ বহু দূর, অজেয়, হালধীয়া চরা বাওধান খায় এবং কণিকার রামধেনু প্রদর্শন করা হয়েছিল। সাথে ভূপেন হাজারিকার "শকুন্তলা", আব্দুল মজিদের "চামেলি মেমচাহাব" এবং ভবেন্দ্রনাথ শইকীয়া "সন্ধ্যারাগ" প্রদর্শিত হয়।

পুরস্কার
প্রথম গুয়াহাটি আন্তর্জাতিক চলচ্চিত্র উৎসবে কেবল অসমীয়া চলচ্চিত্র বিভাগে পুরস্কার প্রদান করা হয়। এখানে শংকর বরুয়া পরিচালিত "খাণ্ডবদাহ" শ্রেষ্ঠ অসমীয়া ছবি এবং রীমা দাসের "অন্তর্দৃষ্টি" দ্বিতীয় শ্রেষ্ঠ অসমীয়া ছবির সম্মান লাভ করে। সাথে জয়চেং জয় দহোটীয়ার "হান্দুক" জুরীর বিশেষ পুরস্কার লাভ করে।

তথ্যসূত্র

চলচ্চিত্র উৎসব
ভারতে চলচ্চিত্র উৎসব
গুয়াহাটি আন্তর্জাতিক শিশু চলচ্চিত্র উৎসব

গুয়াহাটি আন্তর্জাতিক শিশু চলচ্চিত্র উৎসব আসামের গুয়াহাটিতে অনুষ্ঠিত হওয়া আন্তর্জাতিক শিশু চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও') এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়। প্রথম শিশু চলচ্চিত্র উৎসব ২০১৯ সাল ১৯ জানুয়ারি তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু নীল মাধব পাণ্ডার হালকা প্রদর্শনের মাধ্যমে হয়েছিল।

প্রথম গুয়াহাটি আন্তর্জাতিক শিশু চলচ্চিত্র উৎসব
প্রথম গুয়াহাটি আন্তর্জাতিক শিশু চলচ্চিত্র উৎসব ২০১৯ সাল ১৯ জানুয়ারি থেকে ২১ জানুয়ারি শ্রীমন্ত শংকরদেব কলাক্ষেত্রে অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল নীল মাধব পাণ্ডার হালকা। এখানে তিন দিনে ২৩টি দেশের ৫০টি ছবি প্রদর্শিত হয়। সাথে দৃষ্টিহীনদের জন্য বিশেষভাবে সন্তোষ শিবণের হ্যালো প্রদর্শিত হয়। ২১ জানুয়ারির সন্ধ্যে প্রধান চলচ্চিত্র রূপে প্রদর্শিত হয় উৎপল বরপূজারীর জাতীয় চলচ্চিত্র পুরস্কার বিজয়ী ঈশু। এই চলচ্চিত্রসমূহ উপগ্রহর মাধ্যমে ধুবুরী, শদিয়া, শিলচর, চরাইদেউ, ধেমাজি এবং বঙাইগাঁওতেও সম্প্রচারণ করার ব্যবস্থা করা হয়েছিল।

তথ্যসূত্র

চলচ্চিত্র উৎসব